Smoker

Smoker on Merivoimien päämajan lippueamiraali, entinen eversti, sekä sairaalloisen riippuvainen paksuista sikareista. Hän on syönyt savusavumarjan, ja ruokkii savukeriippuvuuttaan Crocodilen laatusikareilla.
Smokerin mielipuuhaa oli ennen kasata kiviä päällekkäin savuisessa huoneessa, mutta tämän harrasteen hän on unohtanut jo kauan sitten.
== Lastenvahtina ==
Smoker on pintapuolisesti ärtyisän näköinen sotilas, mutta kovan kuoren alla hän on etenkin lasten ylin ystävä. Smoker tapaa ajaa lapsien luo ja houkutella näitä polttamaan sikareita. Lapset yleensä suhtautuvat epäröiden tähän Merivoimien omaan savusanttuun, mutta Smoker ei turhia tuhise, vaan lyö sikarit joka nassikalle suuhun ja laittaa savua tupaan.
Kun CP9:n Bluenosta tuli täysi kakara, pestattiin Smokerista hänelle lastenvahti, sillä hänellä oli lapsista paljon kokemusta. Hän hoivasi hetkellisesti myös Viiden johtotähden adoptoimaa entistä piraattia, Kuroa, koska he eivät osanneet hoitaa edes itseään. 
Koska Smokerilla ei ole minkäänlaista kokemusta lastenkasvatuksesta, hoiti hän sekä Kuroa että Bluenoa sangen huonosti. Hän muun muassa repi Bluenoa sarvesta ja antoi heille Crocodilen lahjoittaman banaanikrokotiilin lemmikiksi, joka saman tien kävi heidän kimppuun. Hän ei myöskään valvonut mitä Kuro ja Blueno saavat televisiosta katsoa, ja kerran he näkivätkin Mustaparran ruman naaman telkkarista, eivätkä saaneet tuona yönä nukuttua.
== Tekokorvien käyttäjä ==
Smokerilla ei ole aitoja korvia ollut pitkään aikaan, joten hän on turvautunut kaikenlaisiin koristekorviin. Jostain syystä Smoker on erityisesti mieltynyt lasista tehtyihin korviin, vaikka niillä onkin suuri riski halkeilla. Peruskorviensa lisäksi hänellä on varastossa pitkät haltijakorvat sekä överit Katamari -pelisarjasta tutut kallopölkyt.
== Tupakkakielto ==
Kontra-amiraali Aokijin ollessa vielä Merivoimissa, määräsi tämä tukikohdalle uuden säännön, joka kieltää kaikkien savukkeiden polttamisen. Tämä tuotti äkkiä vakavia vieroitusoireita Smokerille, joten Smoker päätti purkaa vihansa Aokijia kohtaan pystyttämällä ympäri tukikohtaa feikkikylttejä, jotka kielsivät muun muassa pyöräilyn ja torkkumisen. Tämä johti äkkiä lapselliseen kylttisotaan, jossa molemmat haukkuivat toisiaan idiootiksi ja tyhmäksi.
Tilanne kärjistyi, kun molemmat logiamarjakäyttäjät ottivat yhteen. Taistelu ei ollut läheskään yhtä eeppinen tai herkullisia taisteluarpia tuottava kuin Aokijin taistelu Akainua vastaan, mutta kumpikin pärjäsi toisiaan vastaan hyvinkin tasaväkisesti. Smoker heikensi Aokijin voimia tupruttamalla sikareitaan suoraan tämän naamalle, kun taas Aokiji heikensi Smokeria sammuttamalla Smokerin sikareita. Taistelu kuitenkin päättyi ennen aikaisesti, kun Smokerin oikeana kätenä toimiva, finninen Tashigi käski heitä saapumaan seuraavaan kokoukseen. Taistelu jäi ilman ratkaisua, mutta Aokijin lähdettyä Merivoimista ei heillä ole enää syytä tapella.
Merivoimat
Nykyiset: Akainu • Cobby • Django • Fujitora • Fullbody • Monkey D. Garp • Helmeppo • Hiirelä • Hina • John Giant • Kizaru • Merivoimien sotilas Marinefordin kadulla • Momonga • Pisteensaaja-tyyppi • Sengoku • Sentoomaru • Smoker • Säärikarvojen ajelijatyyppi • Tashigi • T-Bone • Tsuru • Very Good
Entiset: Aokiji, Jaguar D. Saul, Nelson Royale
Category:Merivoimat
Category:Pirunmarjakäyttäjät
Category:Logia